การดูแลสัตว์เลี้ยง การทำความสะอาดห้องของคุณ การช่วยผู้อื่นทำงานบ้าน
สัตว์เลี้ยงต้องกินอาหารเป็นประจำเช่นเดียวกับคุณ คุณต้องให้อาหารมันตามเวลา คุณต้องรู้ว่าสัตว์เลี้ยงของคุณกินอาหารแบบไหนและเมื่อไหร่  คุณควรให้อาหารที่เหมาะสมกับสัตว์เลี้ยงเท่านั้น อย่าให้อาหารมนุษย์หรือขนม อย่าลืมเตรียมน้ำสะอาดให้สัตว์เลี้ยงด้วย ถ้าในชามยังมีน้ำอยู่แต่ดูสกปรกก็ให้เททิ้งและเติมใหม่ นี่เป็นสิ่งที่ควรพูดกับครอบครัวเพื่อให้ทุกคนรู้ว่าใครต้องให้อาหารสัตว์เลี้ยงและเมื่อไหร่ คุณต้องไม่ให้อาหารมากเกินไป ถ้าสัตว์เลี้ยงอาศัยอยู่ในกรงหรือตู้ก็ควรทำความสะอาดอย่างสม่ำเสมอ เปลี่ยนหนังสือพิมพ์ที่ฐานกรงนก หนู และสัตว์เลื้อยคลาน เปลี่ยนหลอดไฟในโคมไฟทำความร้อนสำหรับสัตว์เลื้อยคลาน และเปลี่ยนน้ำในตู้ปลาเพื่อให้มันมีที่อยู่ที่สบาย ถ้าคุณมีที่ให้สัตว์เลี้ยงขับถ่ายไม่ว่าจะเป็นในกรงหรือในกะบะขับถ่ายก็ควรทำความสะอาดอย่างสม่ำเสมอ สัตว์เลี้ยงคือส่วนหนึ่งของครอบครัวและคุณต้องใช้เวลาอยู่กับมันบ้าง สิ่งนี้สำคัญอย่างยิ่งสำหรับสัตว์เลี้ยงที่อยู่ไม่นิ่ง เช่น สุนัขหรือแม้แต่สัตว์เลี้ยงขนาดเล็ก เช่น หนูหรือแฮมสเตอร์  แม้แต่แมวก็ต้องการใช้เวลากับสมาชิกในครอบครัวเพราะฉะนั้นคุณต้องเล่นกับมันหรือปล่อยให้มันนัวเนียคุณเวลานอน คุณต้องคอยสอดส่องสัตว์เลี้ยงโดยเฉพาะอย่างยิ่งถ้ามันมีขนาดเล็ก คุณคงไม่อยากให้หนูตะเภาหรือกิ้งก่าหายไปในบ้าน เมตตาและเป็นมิตรกับสัตว์เลี้ยง ถ้าคุณโหดร้ายหรือรุนแรง สัตว์เลี้ยงจะไม่ชอบ มันจะมีนิสัยก้าวร้าวมากขึ้นซึ่งอาจจะกัดหรือข่วนคุณหรือกลัวและไม่อยากเล่นกับคุณ นี่คืออีกหนึ่งวิธีในการใช้เวลากับสัตว์เลี้ยงเพื่อออกกำลังกายและช่วยแบ่งเบางานบ้านให้กับพ่อแม่ คุณต้องใส่สายจูงหรืออุปกรณ์เพื่อไม่ให้สัตว์เลี้ยงวิ่งหนีหรือเกิดปัญหา ถ้าคุณมีสุนัขหรือสัตว์เลี้ยงอื่นที่ต้องขับถ่ายนอกบ้านก็ควรพกถุงไปด้วยเพื่อเก็บอุจจาระและทิ้ง ถ้าสัตว์เลี้ยงของคุณมีขนก็จะต้องได้รับการดูแลอย่างดี หวีหรือแปรงขนมันทุกวันเพื่อกำจัดขนที่ขาดหรือหลุดร่วงและทำให้ขนของมันดูสวย   เมื่อคุณหวีขนสัตว์เลี้ยงก็ควรมองหาเห็บหรือหมัดเช่นเดียวกับอะไรก็ตามที่เกาะอยู่บนขนของสัตว์เลี้ยง ถ้าคุณเห็นเห็บก็สามารถลองดึงออกด้วยตัวเองหรือขอให้พ่อแม่ช่วยเหลือ คุณต้องบอกพ่อแม่ว่าคุณเจอเห็บเพื่อให้พวกเขาปรึกษาสัตวแพทย์ถ้าจำเป็น คุณอาจจะสามารถอาบน้ำสุนัขหรือแมวได้ สิ่งนี้อาจจะทำได้ลำบากเพราะสัตว์เลี้ยงอาจจะไม่อยากอาบน้ำหรือชอบสะบัดขน คุณต้องบอกให้พ่อแม่รู้ว่าคุณอยากอาบน้ำให้สัตว์เลี้ยง อย่าอาบน้ำบ่อยเกินไป อาบน้ำสุนัขเดือนละครั้งหรือ 2-3 เดือนครั้งสำหรับแมวก็เพียงพอ สำหรับหนูและสัตว์เลื้อยคลานซึ่งเป็นสัตว์เลี้ยงที่อาศัยอยู่ในกรง การทำความสะอาดกรงนั้นเพียงพอแล้ว คุณไม่จำเป็นต้องอาบน้ำมัน บางครั้งคุณอาจจะรู้สึกขี้เกียจและมีข้าวของไม่มีประโยชน์กองอยู่รอบห้อง หาถุงขยะและเก็บของในห้อง ใส่สิ่งของที่คุณต้องการทิ้งลงในถุงขยะ   คุณสามารถวางถังขยะใบเล็กไว้ในห้องเพื่อใส่สิ่งของที่ต้องการทิ้ง อย่าลืมเอาขยะไปทิ้งเมื่อถังขยะเต็ม วิธีนี้ไม่เพียงแต่จะทำให้ห้องของคุณสะอาดมากขึ้นแต่ขยะยังเป็นตัวเรียกแมลงและเชื้อโรคอื่นๆ อีกครั้งมันยังมีกลิ่น การกำจัดขยะจะช่วยทำให้ห้องของคุณมีกลิ่นที่ดีขึ้น คุณสามารถใช้ผ้าขี้ริ้วผืนเก่าหรือผืนใหม่เช็ดด้านบนของเฟอร์นิเจอร์ทั้งหมด คุณอาจจะเจอฝุ่นเยอะตามโต๊ะข้างเตียง โต๊ะเครื่องแป้ง และโต๊ะเขียนหนังสือถ้าคุณมี กำจัดทุกสิ่งที่ไม่ใช่ผ้าปูที่นอนและผ้าห่ม สอดผ้าปูที่นอนตามมุมของเตียงตามแบบของโรงพยาบาลเพื่อให้ดูเรียบร้อย ใช้ผ้าห่มคลุมด้านบนและจับให้เรียบ จากนั้นจึงพับด้านบนของผ้าห่มลงมา คุณยังสามารถวางหมอนหรืออะไรก็ตามที่คุณต้องการบนเตียง   ช่วงเวลาที่เหมาะสมในการเก็บที่นอนคือสิ่งแรกในตอนเช้า ด้วยวิธีนี้คุณจะจำได้ว่าคุณต้องทำทันที คุณยังจะแน่ใจได้ว่าเวลาเดียวที่คุณไม่ได้เก็บที่นอนคือตอนที่คุณนอนอยู่บนเตียง   คุณควรซักผ้าปูที่นอนทุกๆ 2-3 สัปดาห์ ฉะนั้นคุณต้องดึงผ้าปูที่นอนออกเมื่อพ่อแม่บอกเพื่อรักษาความสะอาด คุณต้องเก็บเสื้อผ้าให้เรียบร้อยเสมอเพื่อให้มันดูดีเวลาที่คุณสวมใส่และคุณจะได้รู้ว่าเก็บมันไว้ที่ไหน ถ้าคุณวางเสื้อผ้าเกลื่อนกลาดห้องก็ควรแยกเสื้อผ้าที่สะอาดและสกปรก วิธีนี้จะช่วยให้คุณรู้ว่าต้องทำอย่างไรต่อไป  ถ้าเสื้อผ้าของคุณสะอาดก็ควรพับเสื้อผ้าและเก็บไว้ในตู้เสื้อผ้าหรือลิ้นชักใส่เสื้อผ้าที่มันควรอยู่ ถ้าเสื้อผ้าของคุณสกปรกก็ควรรวบรวมและเอาไปวางไว้ที่ห้องซักผ้า ถ้าพ่อแม่อนุญาต คุณก็สามารถซักผ้าและทำความสะอาดเสื้อผ้าด้วยตัวเองได้ คุณต้องถามพ่อแม่ก่อน เมื่อเสื้อผ้าสะอาดแล้วก็ให้พับและนำไปเก็บในห้องให้เรียบร้อย ถ้าคุณมีของวางเกลื่อนกลาดในห้องก็ควรหยิบมันขึ้นมาหรือหาที่เก็บให้เรียบร้อย ถ้าคุณวางมันไว้เกลื่อนกลาด คุณอาจจะไม่สามารถเดินในห้องโดยไม่เหยียบของบางอย่าง การทำสิ่งนี้จะทำให้คุณได้รับบาดเจ็บหรือทำให้ข้าวของพัง หรือทั้งสองอย่า  อย่าเพียงแต่โยนของเข้าไปสุมในตู้เสื้อผ้า วิธีนี้เพียงแต่จะย้ายความรกจากที่หนึ่งไปอีกที่หนึ่งเท่านั้น คุณต้องมีชั้นวางหรือตู้เก็บของก่อนที่จะเริ่ม ถ้าคุณไม่มีพื้นที่จัดเก็บของเพียงพอก็สามารถขอสิ่งของเพื่อจัดเก็บหรือกำจัดข้าวของที่คุณไม่ใช้อีกต่อไป บางครั้งพ่อแม่และพี่น้องจะไม่ขอความช่วยเหลือจากคุณ คุณสามารถสอดส่องเพื่อดูว่าพวกเขาต้องการความช่วยเหลือหรือไม่ เช่น ถ้าพ่อของคุณกลับมาจากร้านขายของก็ให้ถามว่าคุณขอช่วยยกของเข้าบ้านได้ไหมหรือถ้าแม่ของคุณกำลังทำอาหารก็ให้ถามว่าคุณสามารถช่วยทำอะไรเพื่อให้ทำมื้อค่ำเสร็จเร็วขึ้นได้ไหม  ครอบครัวของคุณอาจจะบอกว่าพวกเขาไม่ต้องการความช่วยเหลือและมันไม่เป็นไร สิ่งที่สำคัญที่สุดคือคุณถามพวกเขาและพวกเขาจะชื่นชมสิ่งนั้น คุณต้องจัดจาน แก้วน้ำ และช้อนส้อมที่ต้องใช้ทานอาหาร คุณสามารถหาวิธีที่เหมาะสมเพื่อเตรียมโต๊ะอาหารหรือพับกระดาษเช็ดปากเพื่อให้โต๊ะอาหารดูสวยงามและสร้างสรรค์มากขึ้น หลังทานอาหารเสร็จ คุณสามารถทำตัวให้เป็นประโยชน์ด้วยการเก็บโต๊ะ เก็บจานและช้อนส้อมไปวางในอ่างล้างจานหรือเครื่องล้างจานเพื่อทำความสะอาด หลังทานอาหารเสร็จ คุณต้องกำจัดเศษอาหารบนจานและเก็บโต๊ะให้เรียบร้อย ไม่มีใครชอบกำจัดเศษอาหาร เพราะฉะนั้นคุณสามารถช่วยพ่อแม่หลังจากที่พวกเขาอุตส่าห์ทำอาหาร   เริ่มด้วยการเขี่ยเศษอาหารทิ้งให้หมดซึ่งจะทำให้คุณล้างจานได้สะอาดมากขึ้น จำไว้ว่าคุณต้องใช้น้ำอุ่นและน้ำยาล้างจานเพื่อทำความสะอาดจานทั้งหมด ทำความสะอาดจาน ช้อนส้อม แก้วน้ำ และทุกอย่างที่คุณใช้เพื่อทานหรือทำอาหาร อย่าลืมกำจัดเศษอาหารออกจากท่อระบายของอ่างล้างจานเมื่อคุณทำความสะอาดเสร็จ ทิ้งเศษอาหารลงในถังขยะเพื่อไม่ให้มันอุดตันท่อระบาย เก็บจานออกจากเครื่องล้างจาน ถ้าบ้านของคุณมีเครื่องล้างจานก็ควรเก็บจานออกหลังจากที่เครื่องทำงานเสร็จ ทิ้งไว้ 2-3 นาทีเพื่อให้จานเย็นลงก่อนเพราะจานอาจจะร้อน คุณคงไม่อยากทำให้มือพองโดยไม่ตั้งใจ ระมัดระวังเมื่อจับสิ่งของมีคม เช่น มีดและอุปกรณ์อื่นๆ ถ้าคุณไม่ระวังคุณอาจจะบาดตัวเองได้ หยิบของด้วยด้ามจับและระวังว่าคุณจะไปที่ไหน สิ่งสกปรก ฝุ่น เศษอาหาร และอื่นๆ รวมตัวกันบนพื้นและอาจจะดึงดูดแมลงได้ คุณสามารถช่วยด้วยการกวาดเศษขยะออกมาใส่ที่ตักผงและทิ้ง สิ่งนี้สำคัญอย่างยิ่งโดยเฉพาะหลังมื้ออาหารทั้งบริเวณที่คุณทานอาหารและบริเวณที่คุณหรือพ่อแม่ทำอาหารด้วย ถ้าคุณโตแล้วและพ่อแม่อนุญาตก็ควรใช้เครื่องดูดฝุ่นเพื่อช่วยให้พื้นสะอาดขึ้น การรวบรวมเอาขยะไปทิ้งในถังหรือถังขยะด้านนอกจะทำให้พนักงานมาเก็บขยะไปได้ สิ่งนี้เป็นงานง่ายแม้แต่สำหรับเด็กเล็ก ถ้าคุณสังเกตเห็นว่าถังขยะกำลังจะเต็ม โดยเฉพาะในห้องครัวหรือห้องน้ำก็ควรเอาออกไปทิ้งข้างนอก อย่าลืมเอาถังขยะกลับมาวางเหมือนเดิมด้วย สิ่งเหล่านี้มักจะมาวันละครั้งแต่จะไม่มาในวันอาทิตย์ คุณสามารถเดินไปที่ตู้จดหมายอย่างรวดเร็วเพื่อเก็บสิ่งที่คุณได้รับในวันนั้น อย่าปกปิดข่าวร้ายหรือคะแนนที่ไม่ดี นี่ไม่ใช่เวลาที่คุณจะปกปิดไม่ให้พ่อแม่รู้สิ่งเหล่านั้น หากคุณทำเลอะเทอะหรือพยายามทำสิ่งต่างๆ เช่น ทำอาหารหรือชิ้นงานก็ควรทำความสะอาดหลังจากที่ตัวเองเลอะเทอะ สิ่งนี้อาจจะเป็นขยะ เศษอาหาร น้ำหก หรือจานสกปรก การทำความสะอาดบริเวณที่คุณทำเลอะเทอะคือวิธีที่ดีเพื่อแสดงให้พ่อแม่เห็นว่าคุณเป็นผู้ใหญ่และมีความรับผิดชอบ มีความเลอะเทอะประเภทอื่นๆ อีกมากมายที่เกิดขึ้นรอบบ้าน คุณจะเห็นกองหนังสือ กระดาษ เสื้อผ้า ของเล่น และจานข้าวตลอดเวลา คุณสามารถช่วยได้มากด้วยการทำความสะอาดสิ่งเหล่านี้ มีหลายสิ่งที่คุณต้องทำรอบบ้านรวมถึงสิ่งที่คุณอาจจะนึกไม่ถึง การขอทำงานบ้านเป็นประจำคือวิธีที่ดีเพื่อให้แน่ใจว่าคุณกำลังช่วยทำสิ่งต่างๆ มันยังจะง่ายขึ้นสำหรับพ่อแม่เพราะพวกเขาจะไม่จำว่าต้องขอให้คุณทำอะไรเพราะคุณจะรู้เอง   การขอทำงานบ้านเป็นประจำนั้นดีสำหรับคุณเช่นกัน มันจะช่วยให้คุณมีความรับผิดชอบและเตรียมพร้อมสำหรับสิ่งที่คุณจะต้องทำเมื่ออายุมากขึ้นและไม่ได้อยู่กับพ่อแม่อีกต่อไป   คุณสามารถช่วยได้ด้วยการเสนอพ่อแม่ถึงสิ่งที่คุณอยากทำ สิ่งเหล่านี้อาจจะเป็นงานที่คุณรู้ว่าคุณทำได้ดีหรือคุณอยากทำได้ดีขึ้น ในการพูดคุยกับพ่อแม่ คุณอาจจะตัดสินใจว่าคุณจะมีงานบ้านที่กำหนดไว้หรือคุณอาจจะสับเปลี่ยนหมุนเวียนงานบ้านกับพี่น้องของคุณ ทำตารางงานบ้าน นี่เป็นวิธีที่ดีเพื่อให้ทุกคนจดจำสิ่งที่ต้องทำ ตารางควรอธิบายสิ่งที่คุณต้องทำและความถี่ เช่น ตารางทำงานอาจจะเป็นทุกวันแต่เอาขยะไปทิ้งเพียงสัปดาห์ละครั้ง คุณสามารถใช้ความคิดสร้างสรรค์กับตารางและทำการออกแบบและวิธีทำเครื่องหมายที่ดูสนุกสนาน อย่าลืมทำให้ทุกคนสามารถใช้มันได้   จำไว้ว่างานบ้านอาจจะไม่ได้ถูกแบ่งอย่างยุติธรรมเสมอไป ถ้าพี่น้องของคุณยังเด็กเกินไป คุณจะต้องทำงานบ้านจนกว่าพวกเขาจะโตพอ สิ่งที่สำคัญคืออย่าบ่นและทำสิ่งที่ต้องทำ
ให้อาหารสัตว์เลี้ยง. ทำความสะอาดที่อยู่ของสัตว์เลี้ยง. เล่นกับสัตว์เลี้ยง. พาสัตว์เลี้ยงไปเดินเล่น. ทำความสะอาดสัตว์เลี้ยง. เอาขยะไปทิ้ง. เช็ดฝุ่นในห้อง. เก็บที่นอน. เก็บเสื้อผ้าให้เรียบร้อย. เก็บหนังสือและของเล่น. ถามผู้อื่นว่าต้องการความช่วยเหลือหรือไม่. เตรียมโต๊ะกินข้าว. ล้างจาน. ทำความสะอาดพื้น. เอาขยะไปทิ้ง. เก็บจดหมายและหนังสือพิมพ์. ทำความสะอาดหลังจากที่ตัวเองเลอะเทอะ. ขอทำงานบ้านเป็นประจำ.
https://www.wikihow.com/Help-Around-the-House https://www.wikihow.com/Help-Around-the-House https://www.wikihow.com/Help-Around-the-House
Taking Care of Pets Cleaning Your Room Helping Around the House